L'Ajuntament de Sagunt organitza diferents activitats per a celebrar el Dia del Major
25 de novembre 2015

![Imagen 1](/media/lbuc4r0z/53_reunion-remei-mayoresmaq.jpg)

L'Ajuntament de Sagunt celebra el Dia del Major a través d'una sèrie d'activitats organitzades per a la primera setmana de desembre. La regidora del Major, Remei Torrent, ha declarat que: **"amb la programació especial d'aquesta setmana pretenem que els nostres majors tinguen l'oportunitat de relacionar-se entre ells i gaudir d'activitats que els agraden. L'objectiu d'aquesta iniciativa és agrair-los tot l'esforç que han realitzat i que en la seua majoria segueixen realitzant".**

Dimarts dia 1, els majors podran gaudir d'una xarrada de "Receptes Nadalenques", en la qual col·labora l'empresa Danone, a les 18:00h al Centre Cívic "Antic Sanatori" de Port de Sagunt. Dimecres 2 de desembre es projectarà la pel·lícula "Los lunes al sol", també a les 18:00h al Centre Cívic "Antic Sanatori". Dijous 3 de desembre, el Consell del Major visitarà la Residència de Majors de Port de Sagunt, situada a l'avinguda La Ribera, nº4, a les 11:30h.

En aquest punt les activitats es traslladen a Sagunt, sent aqueix mateix dia 3 de desembre a les 18:00h la projecció de la pel·lícula "Los lunes al sol" en el saló d'actes de la Casa Capellà Pallarés (C/Cavallers, nº12). Finalment, divendres 4 de desembre tindrà lloc la xarrada "Receptes Nadalenques", en col·laboració amb Danone, a les 11:30h al Centre Social de Camí Reial, nº69.

L'entrada per a totes les activitats serà lliure fins a completar l'aforament.

![](/media/pboj1aj1/55_reunion-remei-mayores-cuerpo.jpg)

 _La regidora del Major Remei Torrent a una reunió amb el Consell del Major_

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-organitza-diferents-activitats-per-a-celebrar-el-dia-del-major/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-organitza-diferents-activitats-per-a-celebrar-el-dia-del-major/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-organitza-diferents-activitats-per-a-celebrar-el-dia-del-major/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-organitza-diferents-activitats-per-a-celebrar-el-dia-del-major/)